
MITTEELURUUMIDE ÜÜRILEPING nr {viit}

							Sõlmimise kuupäev digitaalallkirjas


Aktsiaselts Tallinna Linnatransport, registrikood 10312960, aadress Kadaka tee 62a, 12618 Tallinn, mida esindab … alusel … …. (edaspidi Üürileandja),
ja
…, registrikood …, aadress …, …, mida esindab …. alusel … …  (edaspidi Üürnik),

edaspidi nimetatud ka kui Pool või ühiselt kui Pooled, sõlmisid käesoleva mitteeluruumi üürilepingu (edaspidi Leping) alljärgnevas:

1. Lepingu ese
1.1. [bookmark: _Hlk38265585]Üürileandja kohustub andma alates … .a. Üürniku valdusesse ja kasutusse aadressil Paldiski mnt 123, 10618 Tallinn, kinnistu üldpindalaga kokku 1498 m² ning sellel asuva alajaamahoone suletud neto pindalaga  553,3 m2 (edaspidi ühiselt, kui Üüripind). Üüripinna üleandmise kohta Üürnikule koostavad Pooled üleandmise päeval asjakohase üleandmise- vastuvõtmise akti, mis allkirjastatakse mõlemapoolselt.
1.2. Üüripind antakse kasutusse äripinnana …(vastavalt edukale pakkumusele täpsustatakse kasutamise sihtotstarve).
1.3. Üürnik kinnitab, et on Üüripinnaga tutvunud ning talle ei ole teada Üüripinna puudusi, mille osas tal oleks Lepingu sõlmimise hetkel pretensioone.

2. Lepingu dokumendid
2.1. Lepingu dokumendid koosnevad käesolevast Lepingust, Lepingu lisadest ning Lepingu muudatustest, milles lepitakse kokku pärast käesolevale Lepingule allakirjutamist.
2.2. Lepingule on lisatud sõlmimise hetkel järgmised Lisad: 
2.2.1. Üüripinna plaan- Lisa nr 1;

3. Lepingu tähtaeg
3.1. Leping jõustub Poolte poolt allakirjutamise hetkest.
3.2. Leping kehtib üks aasta alates Üüripinna üleandmise päevast. 

4. Üüritasu ja kõrvalkulud
4.1. Üürnik tasub Üürileandjale üüri … eurot kuus, millele lisandub käibemaks seaduses sätestatud määras. 
4.2. Lisaks üürile, kohustub Üürnik tasuma enne Üüripinna vastuvõtmist Üürileandjale tagatisraha, mis vastab 2 kuu üüri summale. 
4.2.1. Üürileandjal on õigus teha tagatisrahast tasaarveldusi Üürniku vastu tekkinud nõuete osas, millisel juhul kohustub Üürnik taastama tagatisraha samas suurusjärgus. 
4.2.2. Lepingu lõppemisel tagastab Üürileandja Üürnikule tagatisraha 60 päeva jooksul, kui Üürileandjal puuduvad nõuded Üürniku vastu. Nõuete olemasolul, on Üürileandjal õigus rahuldada nõuded tagatisraha ulatuses.
4.3. Lisaks üüri maksmisele peab Üürnik kandma muid Üüripinnaga seotud kulusid, need on kõrvalkulud ja Üürniku tellitud teenuste kulud. 
4.3.1. Kõrvalkulud on Üürnik kohustatud maksma Üürileandjale alates Üüripinna üleandmisest iga ajaühiku eest, mille kohta need arvestati või tekkisid, koos üüriga ja üüri maksmise tähtajaks (punkt 4.5.). Kõrvalkuludeks on tasu Üürileandja või Üürileandja poolt kolmandalt isikult tellitud teenuste sh elektrienergiaga, veevarustuse ja reovee ärajuhtimise eest, mis on seotud Üüripinna kasutamisega ja ei seondu Üüripinna parendamise või selle puuduse kõrvaldamisega. Üürniku nõudmisel võimaldab Üürileandja Üürnikule tutvumist kõrvalkuludega.
4.3.2. Kui Üürnik sõlmib lepinguid teenuste, mida Leping ei hõlma, kasutamiseks, siis peab ta neid sõlmides järgima Lepingu tähtaega ning neid iseseisvalt täitma. Pooled on kokku leppinud, et Üürniku tellitavad teenused on:
4.3.2.1.  Vajadusel Üüripinna tehnilise valvega seotud kulud;
4.3.2.2.  Jäätmekäitlusega seotud kulud Üüripinnal;
4.3.2.3.  ATS hooldustööde kulud;
4.3.2.4.  Koristuse ja hoolduse, sealhulgas lumekoristustöödega-, jääpurikate eemaldamise- ja libeduse tõrjega seotud kulud Üüripinnal.
4.4. Üürnik tasub üüri igakuiselt Üürileandja arve alusel ette ja koos eelnenud kuu kõrvalkuludega. Üürileandja pangakontole hiljemalt iga kalendrikuu 14. kuupäevaks. Arve loetakse Üürnikule kätte toimetatuks, kui see on saadetud Üürniku Lepingus toodud e-posti aadressile.

5. Poolte kinnitused
5.1. Üürileandja kinnitab, et tal on kõik õigused Üüripinna üürile andmiseks ning Üüripinda ega selle osa ei üürita või ei anta muul viisil kasutusse kolmandatele isikutele viisil, mis võiks takistada Lepingu täitmist.
5.2. Üürnik kinnitab, et on Üüripinnaga tutvunud ning Üüripind vastab talle teadaolevalt Lepingu tingimustele.
5.3. Üürnik kinnitab, et ta hoidub oma tegevusega kahjustamast Üüripinda ning võtab tarvitusele vajalikud meetmed kaitsmaks Üüripinda hävimise ja kahjustumise eest. 
5.4. Pooled kinnitavad, et neil on kõik vajalikud õigused, volitused ja otsustused Lepingu sõlmimiseks ning nad täidavad Lepingut heas usus ja mõistliku hoolsusega.

6. Üürniku õigused ja kohustused
6.1. [bookmark: _Hlk38267565]Üürnik on kohustatud kasutama Üüripinda hoolsalt ja heaperemehelikult ning vastavalt käesolevas Lepingus määratud sihtotstarbele;
6.2. Üürnik võimaldab Üürileandjale 3 tööpäeva etteteatamisega juurdepääsu Üüripinnale selle kontrollimiseks, hooldamiseks, rikete kõrvaldamiseks ning tuleohutus- ja tehnosüsteemide kontrolliks. 
6.3. Avariide korral võimaldab Üürnik juurdepääsu viivitamata.
6.4. Üürnik hoiab Üüripinna, seadmed ja inventari  (sh. tõsteuksed, väravad ja tõkkepuud) korras, teostab oma kulul tavapärase hoolduse ja remondi ning hüvitab tema või temaga seotud isikute tegevusest põhjustatud kahjud.
6.5. Üürnik tagab Üüripinnal tuleohutusnõuete täitmise ning kannab kõik õigusaktidest tulenevad tuleohutusega seotud kohustused ja kulud, sealhulgas tulekustutite, ATS-i ja evakuatsioonisüsteemide kontrolli, hoolduse ja korrashoiu kulud.
6.6. Üürnik kasutab Üüripinda kooskõlas õigusaktide, avaliku korra, töö-, tervisekaitse-, keskkonna- ja tuleohutusnõuetega ning vastutab oma tegevuse ja temaga seotud isikute tegevuse eest. Sealhulgas ei ladesta Üüripinnale jäätmeid ja muid materjale, mis ei ole regulaarseks äraveoks sobivates mahutites ega hoia Üüripinnal romusõidukit. Üürnikul on keelatud kinnistul osutada sõidumasinate pesuteenust ja pesta sõidumasinaid ja/ või muud tehnikat kinnistul. 
6.7. Üürnik teavitab Üürileandjat viivitamata asjaoludest, mis võivad mõjutada Lepingu täitmist või Üüripinna säilimist, sealhulgas pankrotimenetluse algatamisest, reorganiseerimisest või olulisest kahjustumisohust.
6.8. Üürnik järgib Üürileandja põhjendatud juhiseid, mis on vajalikud Üüripinna ja hoone säilimiseks ning ohutuks kasutamiseks.
6.9. Üürnik võib teha Üüripinnal parendusi ja muudatusi Üürileandja kirjalikult antud nõusoleku alusel omal kulul ja vastavalt punktis 11 sätestatule; 

7. Üürileandja õigused ja kohustused
7.1. Üürileandja kohustub hoidma omal kulul nõutavas tehnilises seisundis Üüripinna sisesed veevarustuse-, kanalisatsiooni- ja elektrisüsteemid;
7.2. Üürileandja kohustub teatama Üürnikule teadaolevatest vee, elektri, kütte või gaasi varustuskatkestustest või -häiretest;
7.3. Üürileandjal on õigus kontrollida Üüripinna Lepingujärgset kasutamist, hooldamist ja säilitamist ning vajadusel teha Üürnikule ettekirjutusi Üüripinna tehnilise seisundi halvenemise ärahoidmiseks, mis tuleneb Üürniku kohustuste mittetäitmisest.
7.3.1. Kui Üürnik on viivituses üüri, kõrvalkulude või muude Lepingust tulenevate rahaliste kohustuste tasumisega, on Üürileandjal õigus kasutada kõiki seadusest ja Lepingust tulenevaid õiguskaitsevahendeid, sealhulgas teostada võlaõigusseaduses sätestatud üürileandja pandiõigust, nõuda viivist, kahju hüvitamist ning Leping seaduses või Lepingus sätestatud alustel üles öelda.


8. Lepingu lõppemine
8.1. Käesolev Leping lõpeb Lepingu tähtaja saabumisel, Üüripinna hävimisel või kasutuskõlbmatuks muutumisel.
8.2. Pooled vabanevad vastastikustest kohustustest Force Majeure asjaoludel.

9. Lepingu erakorraline lõpetamine
9.1. [bookmark: _Hlk38267218]  Üürileandjal on õigus Leping erakorraliselt üles öelda juhul, kui:
9.1.1. Üürnik kasutab Üüripinda vastuolus Lepingus määratud sihtotstarbega;
9.1.2. Üürniku tegevus halvendab Üüripinna seisundit;
9.1.3. Üürnik takistab oma tegevusega Üüripinna normaalset ekspluateerimist;
9.1.4. Üürnik teeb Üüripinnal ümberehitusi, parendusi või muudatusi ilma Üürileandja kirjaliku nõusolekuta;
9.1.5. Üürnik ei tee vaatamata Üürileandja eelnevast hoiatusest Üüripinnal remonti juhul, kui see kuulub Lepingu järgi tema kohustuste hulka;
9.1.6. [bookmark: _Hlk38267266]Üürnik on ilma Üürileandja kirjaliku nõusolekuta andnud Üüripinna osaliselt või täielikult allüürile või muul viisil kolmandate isikute kasutusse;
9.1.7. Üürnik on muul, Lepingus sätestamata viisil oluliselt rikkunud Lepinguga kokkulepitud tingimusi;
9.1.8. Üürnik ei täida korduvalt Üürileandja korraldusi Üüripinna kasutamisel; 
9.1.9. Üürnik pankrotistub;
9.2. Üürnikul on õigus Leping erakorraliselt üles öelda juhul, kui:
9.2.1. Üüripind osutub kasutamiskõlbmatuks asjaolude tõttu, mille eest Üürnik ei vastuta;
9.2.2. Üürileandja ei ole vaatamata meeldetuletustele täitnud oma kohustusi Üüripinna remondil, hooldamisel või kahjude kõrvaldamisel.

10. Üüripinna üleandmine Lepingu lõpetamisel
10.1. Üürnik kohustub Üüripinna Üürileandjale üle andma Lepingu kehtivuse viimasel päeval. Üüripinna selle inventari üleandmise kohta koostatakse vastav akt, mis allkirjastatakse mõlema Poole poolt.
10.2. Üüripinna vabastamise ja/või üle andmisega viivitamisel on Üürnik kohustatud tasuma Üürileandjale leppetrahvi 10% ühe kalendrikuu üürisummast iga kohustuse täitmisega viivitatud päeva eest.
10.3. Üürniku poolt Üürileandjale tagastatav Üüripind ja inventar peab olema seisukorras, milles see oli Üürnikule üleandmise hetkel, arvestades asjade normaalset kulumist. 
10.4. Üürnik kohustub mitte hiljem kui 1 nädal enne Lepingu lõppemist võimaldama Üürileandjal või tema esindajal Üüripind üle vaadata ja fikseerida Üüripinna seisund. Kui Üüripind ja inventar ei vasta nõuetekohasele seisundile (ei ole valmis üleandmiseks/ vastuvõtmiseks), kohustub Üürnik Üüripinna ja inventari viima nõuetekohasesse seisu hiljemalt Lepingu lõppemise päevaks. Nimetatud ülevaatuse kohta koostavad Pooled kirjaliku akti. Kui Üürnik ei vii Üüripinda ja inventari nõuetekohasesse seisu hiljemalt Lepingu lõppemise päevaks, kõrvaldab Üürileandja või tema esindaja kõik Üüripinnal ja inventaril esinevad puudused ning Üürnik on kohustatud hüvitama Üürileandjale kõik viimase poolt teostatud kulud.
10.5. Kui Pooled ei lepi kokku teisiti, peab Üürnik koos Üüripinna tagastamisega eemaldama Üüripinnal kõik tema poolt paigaldatud reklaammaterjalid, sildid, plakatid, seadmed, mööbli ja parendused, mille eemaldamine on ilma Üüripinda kahjustamata võimalik. Kui eelpool nimetatud esemete eemaldamine toob endaga kaasa kinnitusjäljed on Üürnik kohustatud nimetatud jäljed likvideerima. Kui Pooled ei lepi kokku teisiti, jäävad parendused, mida ei ole Üüripinda kahjustamata võimalik eemaldada, Üürileandjale, kusjuures Üürileandja ei ole kohustatud maksma nende eest hüvitist isegi juhul, kui need on tõstnud Üüripinna väärtust.
10.6. Üürnikul ei ole Üüripinna üle andmisel õigus nõuda hüvitist tema poolt Lepingu kehtivuse ajal tehtud Üüripinna ja/või inventari muudatuste või parenduste eest.
10.7. Pärast Üüripinna tagastamist Üüripinnale jäetud vara eemaldamise, ladustamise või utiliseerimisega seotud kulud kannab Üürnik.

11. Vastutus kohustuste rikkumise korral
11.1. Üürnik vastutab tema poolt, s.h oma klientide, partnerite, külaliste jt sarnaste temaga seotud isikute (kui nad viibivad Üüripinnal oma seotuse tõttu Üürnikuga) poolt, Üüripinnale ja/või selle kommunikatsioonidele tekitatud kahju eest. Kahju hüvitamiseks esitab Üürileandja Üürnikule vastava nõude koos arvega, mille Üürnik kohustub tasuma. 
11.2. Üürnik kohustub lisaks Lepingu rikkumisega Üürileandjale tekitatud kahju hüvitamisele tasuma ka Lepingus sätestatud viiviseid ja leppetrahve. Leppetrahvid on Lepingus kokku lepitud kohustuse täitmisele sundimiseks, mitte kohustuse täitmise asendamiseks.
11.3. Kui Üürnik viivitab Lepingust tulenevate või sellega seonduvate rahaliste kohustuste täitmisega, siis maksab ta Üürileandja nõudel viivist arvestusega 0,25% tähtaegselt tasumata summast iga viivituses oldud kalendripäeva eest. Üürnik kinnitab Lepingule allakirjutamisega, et peab viivisemäära mõistlikuks.
11.4. Kui Üürnik ei võta mõjuva põhjuseta Üüripinda vastu Lepingus sätestatud tähtajaks, on Üürileandjal õigus nõuda ja Üürnikul kohustus tasuda lisaks üürile ja kõrvalkuludele ka leppetrahvi 5% kuu Üüritasust iga päeva eest, mis ületab nimetatud tähtaega. 
11.5. Pooltel on õigus esitada leppetrahvi nõue 6 kuu jooksul arvates vastavast rikkumisest teadasaamisest. Märgitu ei puuduta Lepingust tuleneva viivisenõude esitamise tähtaega, millise puhul lähtuvad Pooled seaduses ettenähtud aegumistähtaegadest vastava nõude esitamiseks.  
11.6. Poole kahju hüvitamise, viivise, leppetrahvi vms seaduse või Lepingu rikkumisest tulenev või sellega seonduv nõue (võlgnevus) tuleb teisel Poolel täita nõudes näidatud tähtajaks, mis ei tohi olla lühem kui 7 tööpäeva, kui nõude olemusest ei tulene lühemat või pikemat aega.
11.7. Üürileandja vastutab oma Lepingus ettenähtud kohustuste süülise mittetäitmisega Üürnikule tekitatud otsese varalise kahju eest. Üürileandja vabaneb vastutusest, kui ta tõendab, et kahju tekkis mitte tema kohustuste rikkumise või süü tõttu.
11.8. Üürnik kannab Üüripinna juhusliku hävimise ja kahjustumise riisikot alates Üürileandja poolt Üüripinna valduse üleandmisest Üürnikule, kuni Üürniku poolt Üüripinna valduse tagastamiseni Üürileandjale. Pooled on kokku leppinud, et Üürnik kannab Üüripinna juhusliku hävimise ja kahjustumise riisikot ka ajal, mil Üüripinna üleandmine Üürnikule viibis Üürnikust sõltuvatel põhjustel.
11.9. Üürileandja ei vastuta Üürniku vara hävimise, kahjustumise, puudujäägi ega kadumise eest, välja arvatud juhul, kui kahju on põhjustatud Üürileandja tahtlusest või raskest hooletusest. Üürnik vastutab oma vara kindlustamise ning selle säilimiseks vajalike abinõude rakendamise eest.
11.10. Üürnik kohustub hüvitama temale Üürileandja poolt üleantud vara (sh hoonet, Üüripinda ja postkasti avavate kaartide/võtmete/pultide) kaotamisega või rikkumisega tekitatud kahju.
11.11. Igasuguse Lepingu rikkumise puhul Üürniku poolt, mis annaks Üürileandjale õiguse Leping üles öelda on Lepingut rikkunud Poolel kohustus tasuda leppetrahvi 3 kuu üüri ulatuses. Leppetrahvi tasumise kohustus ei teki automaatselt rikkumise fakti aset leidmisega, vaid vastavasisulise nõude esitamisega ühe Poole poolt. Rikkumise jätkumisel peale leppetrahvi teate saamist või uue rikkumise korral võib Lepingu nii üles öelda kui nõuda uuesti leppetrahvi.
11.12. 

12. Lõppsätted
12.1. Lepinguga seotud õiguslikke tagajärgi põhjustavad teated peavad olema vähemalt digitaalselt allkirjastatud ja Pooled edastavad neid teateid ja teisi teateid, teise Poole Lepingus märgitud kontaktisiku e-posti aadressile. Aadressi muutusest on Pool kohustatud teist Poolt koheselt informeerima. Poolte kontaktisikud on: Üürileandjapoolt  … telefon +372 … e-post ...@tlt.ee ja Üürniku poolt  … telefon … e-post …
12.2. Teade loetakse kätte toimetatuks, kui teade on saadetud elektrooniliselt Poole e-posti aadressile ning teate saatmisest on möödunud 1 päev;
12.3. Üürnikul ei ole õigust anda Lepingust tulenevaid õiguseid ja kohustusi üle kolmandatele isikutele ilma Üürileandja kirjaliku nõusolekuta. Nimetatud kohustuse rikkumise korral on Üürnik kohustatud maksma Üürileandjale leppetrahvi 2500 EUR (kakstuhat viissada eurot).
12.4. Lepingut, selle sisu ja täitmist puudutav informatsioon on konfidentsiaalne ega kuulu Poolte poolt avaldamisele kolmandatele isikutele. Nimetatud andmeid võib avaldada vaid teise Poole eelneval kirjalikul nõusolekul või otseselt Eesti Vabariigi seadusandlusest tulenevatel juhtudel. Konfidentsiaalsuskohustuse rikkumise korral on Lepingu Pool kohustatud maksma leppetrahvi 2500 EUR (kakstuhat viissada eurot).
12.5. Lepingust tulenevad erimeelsused lahendatakse läbirääkimiste teel. Kokkuleppe mittesaavutamisel lahendatakse vaidlus Harju Maakohtus.

13. Lisad
Lisa nr 1- Üüripinna asendiplaan. 

Üürileandja						Üürnik

